Document ID: 31980R3479

ΚΑΝΟΝΙΣΜΟΣ (ΕΟΚ) αριθ. 3479/80 ΤΗΣ ΕΠΙΤΡΟΠΗΣ της 30ής Δεκεμβρίου 1980 περί τροποποιήσεως διαφόρων κανονισμών του τομέα του λυκίσκου μετά την προσχώρηση της Ελληνικής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως της Ελλάδος(1), και ιδίως το άρθρο 146 παράγραφος 2,
Εκτιμώντας:
ότι σύμφωνα με το άρθρο 22 της πράξεως προσχωρήσεως της Ελλάδος, οι προσαρμογές των πράξεων που απαριθμούνται στον πίνακα του παραρτήματος II της εν λόγω πράξεως πρέπει να πραγματοποιηθούν σύμφωνα με τις κατευθύνσεις που ορίζονται στο παράρτημα αυτό-
ότι είναι επίσης αναγκαίο να πραγματοποιηθούν προσαρμογές των πράξεων που έχουν εκδοθεί μετά την υπογραφή της προσχωρήσεως και ισχύουν μετά την 1η Ιανουαρίου 1981-
ότι στον τομέα του λυκίσκου, πρέπει να συμπληρωθούν με προσθήκη ορισμένων αναφορών στην ελληνική γλώσσα, ο κανονισμός (ΕΟΚ) αριθ. 1517/77 της Επιτροπής της 6ης Ιουλίου 1977 περί καθορισμού καταλόγου των διαφόρων ομάδων των ποικιλιών του λυκίσκου που καλλιεργούνται στην Κοινότητα(2), όπως τροποποιήθηκε τελευταία από τον κανονισμό (ΕΟΚ) αριθ. 382/80(3), καθώς επίσης και ο κανονισμός (ΕΟΚ) αριθ. 890/78 της Επιτροπής της 28ης Απριλίου 1978 περί λεπτομερειών πιστοποιήσεως του λυκίσκου(4) όπως τροποποιήθηκε από τον κανονισμό (ΕΟΚ) αριθ. 1465/79(5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1517/77 τροποποιείται ως ακολούθως:
1. Ο τίτλος συμπληρώνεται με τη λέξη "ΠΑΡΑΡΤΗΜΑ"
2. Κάτω από την επικεφαλίδα Α προστίθενται οι ακόλουθες λέξιες:
"Ομάδα 1: Αρωματικός Λυκίσκος".
3. Κάτω από την επικεφαλίδα Β, προστίθενται οι ακόλουθες λέξεις:
"Ομάδα 2: Πικρός Λυκίσκος".
4. Κάτω από την επικεφαλίδα Γ, προστίθενται οι ακόλουθες λέξεις:
"Ομάδα 3: Λοιπά".
Άρθρο 2
Στο άρθρο 5α του κανονισμού (ΕΟΚ) αριθ. 890/78 προστίθενται οι ακόλουθες λέξεις:
"Πιστοποιημένο προϊόν
Κανονισμός (ΕΟΚ) αριθ. 890/78".
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Οκτωβρίου 1980.

Labels: 7
18
17
6